Návrh 
Nariadenie vlády Slovenskej republiky
 z..../2007,
ktorým sa mení a dopĺňa nariadenie vlády Slovenskej republiky č. 42/2004 Z. z. o Obchodnom vestníku v znení neskorších predpisov

	Vláda Slovenskej republiky podľa § 770 zákona č. 513/1991 Zb. Obchodný zákonník   a podľa § 14 ods. 2 zákona č. 530/2003 Z.z. o obchodnom registri a o zmene a doplnení niektorých zákonov nariaďuje:

Čl. I

	Nariadenie vlády Slovenskej republiky č. 42/2004 Z. z. o Obchodnom vestníku v znení nariadenia vlády Slovenskej republiky č.76/2005 Z. z. a nariadenia vlády Slovenskej republiky č. 640/2005 Z. z. sa mení a dopĺňa takto:

1.	§ 4 sa dopĺňa odsekom 6, ktorý znie:
„(6) Podkladom na zverejnenie písomnosti dražobníka podľa osobitného zákona,1b)  je písomnosť zaslaná vydavateľovi.“. 

Poznámka pod čiarou k odkazu 1b znie:
„1b) Zákon č. 527/2002 o dobrovoľných dražbách a o doplnení zákona Slovenskej národnej rady č. 323/1991 Zb. o notároch a notárskej činnosti (Notársky poriadok) v znení neskorších predpisov.“

2.	V § 6 ods. 3 sa za slová „súdu“ vkladá čiarka a slovo „dražobníkovi.“

3.	V prílohe č. 2 sa slová „Údaje zverejňované správcom alebo súdnym exekútorom podľa osobitných predpisov1a)“ nahrádzajú slovami „Údaje zverejňované správcom, súdnym exekútorom1a) podľa osobitných predpisov alebo údaje zverejňované dražobníkom podľa osobitného predpisu1b)“ .

Čl. II

	Toto nariadenie vlády nadobúda účinnosť 1. januára 2008.